Uvumilivu

UVUMILIVU 

Hapo zama za kale paliishi familia moja katika kijiji cha wachochole. Familia hiyo ilikuwa na jumla ya watu watatu, baba, mama na mtoto mmoja aliyeitwa Bidii. Wazazi wa Bidii walikuwa maskini kupindukia kama jina la kijiji chao. Wazazi wa Bidii walifanya yote wawezalo ili wampeleke mwanao shuleni. Bidii alipokuwa miaka saba, alipelekwa katika shule ya Tangamano ambapo alianze masomo yake ya chekechea. Bidii alikuwa mtoto mchangamfu na mwerevu sana kwa kuwa alikuwa na bidi za mchwa wajengao kichuguu kwa mate. 

Wazazi wake waliishi wakimwelekeza kila mara kuwa awaheshimu walimu na watu wengine na atie bidii masomoni. Bidii aliweza kufanya alivyokuwa akielezwa na akasoma hadi darasa la nane. Katika darasa, aliweza kuwa mshindi katika mitihani yote waliyofanya mpaka walimu wake wakawa wanafurahishwa na kazi yake. Alifanya mtihani wake vyema na walipotangaza matokeo ya mtihani wa kitaifa alikua ameibuka kuwa mshindi nchi mzima. Bidii aliitwa katika shule ya upili na kwa kuwa wazazi wake hawakuwa na kipato cha kumpeleka slule hiyo, waliweza kuitisha mchango na wanakiji wakajitolea na kumsaidia mpaka akaenda sluleni.
 
Katika shule ya upili, Bidii aliendelea kutia bidii masomoni, kwa kuwa alikuwa ana tamaa ya kuwa daktari ili awasaidie watu kama yeye kijijini mwao na kuwatoa wazazi wake katika lindi la ufukara. Alipofika kidato cha nne, alifanya mtihani wake wa kitaifa na pia akaibuka wa kwanza nchini. Wazazi wake walijawa na furaha kwa kuwa walijua mwanao atawaokoa kutoka lindi la umaskini. Bidii aliweza kuitwa katika chuo kikuu na Rais wa nchi akajitolea kumlipia karo. Alisomea udaktari kwa miaka sita na baada ya hapo akaajiriwa kama daktari mkuu wa upasuaji nchini. Alipopata mshahara wake, aliweza kutumia kuwasaidia watoto ambao walikuwa wanapitia maisha kama yake kwa kuwapeleka shuleni na kuwanunulia chakula. Pia aliwajengea wazazi wake nyumba la kifahari na kuwafanyia kila kitu walichohitaji pale nyumbani. 

Baada ya mwaka mmoja, Bidii aliweza kujenga hospitali katika kijiji chao ambacho kilikuwa kimedharauliwa kwa sababu ya walalahai. Aliweza kuwahudumia wagonjwa wote waliokuwa pale kjijini kwa kuwa hospitali zilikuwa mbali na hawangeweza kuzifikia na pia walikuwa wanabaguliwa. Aliweza kuwapa wale vijana ambao walikuwa wamehitimu katika chuo kikuu lakini hawakuwa wamepata kazi kama madaktari katika kituo chake ili waweze kujiendeleza kimaisha na wasijihusishe katika matendo maovu. 

Hapo ndipo nilipotambua ya kwamba mchumia juani hulia kivulini. Bidii alikumbana na matatizo chungu nzima kupitia masomo yake tangu utotoni lakini mwishowe akafanikiwa kutokana na bidii aliyokuwa nayo na uvumilivu. Kwa kweli, mtaka cha mvunguni sharti ainame.